Roekelose bestuurders hoort nie op die pad | Netwerk24
Roekelose bestuurders hoort nie op die pad
25 Januarie 2021 06:02
Vrydag 8 Januarie ry ek rustig van Langebaan na my woning in Laguna Estate. By die Leentjiesklip-aansluiting steek 'n bakkie my verby en het dus ooglopend die stopteken verontagsaam.
Ek het die bakkie gevolg en dit het elke stopteken verontagsaam, nie eens spoed verminder nie – tot by die Mykonos-aansluiting; geen spoedvermindering nie.
Toe skielik draai die bakkie regs in by KFC. Ek weet nie of die bestuurder bang was dat KFC uitverkoop sou wees nie. Ek wou hom nie konfronteer nie, want ek is bejaard en as 'n man só aggressief bestuur, kan hy dalk ook fisiek aggressief wees.
Ek wil net vir daardie ou met die CR-nommerplaat sê: "Meneer, jy is 'n gevaar op die pad en moenie toegelaat word om 'n voertuig te bestuur nie. Myns insiens moet jy nie eens in besit van 'n rybewys wees nie!"